**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL turto patikėjimo SUTARTĮ UŽDARAJAI AKCINEI BENDROVEI „MOLĖTŲ vanduo“**

2019 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 30 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, 17 straipsnio 2 dalimi, įgyvendindama Molėtų rajono savivaldybės strateginio veiklos plano 2018-2020 metams, patvirtinto Molėtų rajono savivaldybės tarybos 2018 m. vasario 22 d. sprendimu Nr. B1-28 „Dėl Molėtų rajono savivaldybės strateginio veiklos plano 2018-2020 metams patvirtinimo“, 3 programos „Infrastruktūros objektų ir gyvenamosios aplinkos tvarkymo ir priežiūros programa“ 03.06.01.01 priemonę „Vandentiekio tinklų atnaujinimas ir plėtra Molėtų mieste ir seniūnijose“ ir 03.06.01.02 priemonę „Buitinių nuotekų tinklų atnaujinimas ir plėtra Molėtų mieste ir seniūnijose“, atsižvelgdama į Molėtų rajono savivaldybės administracijos direktoriaus 2019 m. kovo 18 d. įsakymą Nr. B6-216 „Dėl Molėtų rajono savivaldybės turto pripažinimo nereikalingu savivaldybės administracijos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą uždarajai akcinei bendrovei „Molėtų vanduo“ (kodas 167524751) pagal turto patikėjimo sutartį 5 (penkeriems) metams savivaldybės savarankiškosios funkcijos – geriamojo vandens tiekimo ir nuotekų tvarkymo organizavimas – įgyvendinimui:
	1. 104,88 m ilgio lauko vandentiekio tinklus, unikalus Nr. 4400-5101-1577, esančius Molėtų m., Kranto g. Turto inventorinis Nr. 486353, įsigijimo savikaina – 5471,56 Eur;
	2. 251,40 m ilgio buitinių nuotekų tinklus, unikalus Nr. 4400-5089-2725, esančius Molėtų m., S. Nėries g. Turto inventorinis Nr. 486354, įsigijimo savikaina – 45093,79 Eur;
	3. 200,55 m ilgio lauko vandentiekio tinklus, unikalus Nr. 4400-5089-2847, esančius Molėtų m., Siesarties g. Turto inventorinis Nr. 486355, įsigijimo savikaina – 15433,28 Eur;
	4. 246,95 m ilgio buitinių nuotekų tinklus, unikalus Nr. 4400-5089-2814, esančius Molėtų m., Siesarties g. Turto inventorinis Nr. 486356, įsigijimo savikaina – 15272,74 Eur.

2. Įgalioti Molėtų rajono savivaldybės administracijos direktorių pasirašyti 1 punkte nurodyto turto patikėjimo sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras